lv lv ru lv eo lv lv lv lv lv lv pl fi ceb lv lv lv eu lv lv lv lv lv lv lv lv lv lv lv lv lt sl hbs_lat sl fr lv lv lv lv uz en lv lv lv lv en lv lv lv lv en lv en lv lv lv lv lv lv lv en lv en lv lv lv lv gl lv lv en lv lv lv lv lv en lv lv lv lv lv lv ca lv lv
Apmācību semināri projektu veidlapu aizpildīšanā
Tūrisma attīstība no tradīcijām līdz mūsdienīgam biznesam
Zirgu izmantošanas iespējas šodien un rīt. EQUUS
Karjeras izglītība – atbildība par savu un valsts nākotni
Upju un ezeru potenciāla izmantošana rekreācijai un uzņēmējdarbībai
Senie amati- no tradīcijām līdz mūsdienām
Apkārt Rīgai – vienots tūrisma piedāvājums
Gribu kļūt par biedru
GaRo_ZA 2017 uzņēmēju pasākums vainagojies panākumiem un uzslavām
Pagājušās piektdienas pēcpusdienā Ropažu Kultūras un izglītības centrā pulcējās Ropažu un Garkalnes novada uzņēmēji, lai satiktos, apmainītos ar informāciju, veidotu jaunas biznesa iespējas un dzirdētu citu uzņēmēju veiksmes stāstus.
Ropažu un Garkalnes pārnovadu uzņēmēju diena tapa ar ideju par kopīgi radītu kaimiņu novadu pasākumu, kas vienlaikus apvieno, iepazīstina vienu ar otru un reizē arī veido mazākas kopējās izmaksas katram novadam parādot, ka novadi var un uzņēmēji to atbalsta!
Pasākumu organizēja 4 organizācijas – Ropažu novada pašvaldība, Garkalnes novada Dome, biedrība “Ropažu Garkalnes partnerība” un biedrība “Ropažu novada uzņēmēji”.
Pasākuma programma tika veidota 3 daļās:
jauniešu darbs, lai izprastu uzņēmējdarbību savā novadā;
uzņēmējiem tīklošanās un iedvesmas stāsti;
uzņēmēju / amatnieku izstāde.
Visiem ir skaidrs, ka jaunieši un skolēni uzņēmējdarbībā ir aktīvi jāiesaista, lai veidotos priekšstats un izpratne par uzņēmējdarbību, tāpēc dienas pirmajā daļā jaunieši apmeklēja dažādus Ropažu un Garkalnes uzņēmumus, lai saprastu, kas ir uzņēmums, kas ir uzņēmējdarbība, kā tas nodarbojas, kā sevi reklamē, kas ir klienti un sadarbības partneri, vai piedāvā vasaras darbu jauniešiem – skolēniem, kas ir darbinieki, kāda izglītība nepieciešams, lai strādātu attiecīgā uzņēmumā, kā arī guva atbildes uz daudziem citiem jautājumiem. Jaunieši apmeklēja tādus uzņēmumus kā WESS motors, sporta komplekss “333”, Yes we can, Peruza, Rīgas meži. Paldies uzņēmējiem par atsaucību un iesaistīšanos, veidojot jauniešiem izpratni par uzņēmējdarbību!
Uzņēmējiem ērtā laikā pl. 14.00 sākas izstādes un iedvesmas daļa. Uzņēmēji izstādē eksponēja savu preci, piedāvātos pakalpojumus un informāciju par pakalpojumiem, un piedāvātajām iespējām, reizē ar to iepazīstinot gan atnākušos uzņēmējus, gan iedzīvotājus, kuri bija laipni aicināti apmeklēt izstādi.
Savukārt mazajā zālē notika iedvesmas un informācijas daļa. Tīklošanas princips ir veiksmīgs ne tikai Latvijā, bet arī Eiropā, jo īsā laikā sniedz iespēju mērķtiecīgi ikvienam uzņēmējam pastāstīt klausītājiem par savu pakalpojumu vai preci, veidojot šo sadaļu konkrētu, kodolīgu un negarlaikojot auditoriju. Daudzi uzņēmēji uzzināja jaunu informāciju, daļai tā bija pirmā pieredze īsā un koncentrētā laikā spēt sevi reklamēt. Pēc tīklošanās sekoja kafijas pauze, kurā atnākušie dalījās pirmajos iespaidos un pārsteigumā, cik dažāda un piesātinātā ir abu novadu uzņēmēju lielā ģimene. Pasākumā piedalījās vairāk nekā 60 Ropažu un Garkalnes novadā strādājoši uzņēmēji un uzņēmumi!
Pēc tīklošanās sesijas dalībniekiem bija iespēja uzdot jautājumus abu pašvaldību pārstāvjiem, ko arī uzņēmēji izmantoja. Uzņēmējiem bija aktuāli jautājumi: ceļi, infrastruktūra, izglītība, nodokļu politika un pašvaldību iespējamais atbalsts uzņēmējdarbības vides uzlabošanai.
Uzņēmēju dienu ar uzstāšanos krāšņāku darīja Garkalnes novada iedzīvotājs un komponists Mārtiņš Brauns, priecējot publiku ar fantastiski iedvesmojošiem skaņdarbiem un dziesmu! Pamanīts tika arī īpašais komponista mūzikas izpildījuma stils, kas nevienu neatstāja vienaldzīgu!
Ar saviem dzīves un veiksmes stāstiem ar mums dalījās tādas personības kā Edgars Šneps, Elvī Kustavus, Ivars Beitāns, Arnis Petrānis un Kaspars Grjunbergs, Jolanta Jērāne, Edžus Žeiris un Sergejs Bižāns.
Visas dienas garumā pasākumu vadīja un ar izcilu humoru uzņēmēju uzmanību noturēja Latvijas Tirdzniecības un rūpniecības kameras valdes priekšsēdētājs Jānis Endziņa kgs!
Pasākuma organizatori ar rezultātu ir ļoti apmierināti un pauž vēlmi pasākumu atkārtot ik gadu, jo uzņēmēji ir mūsu nākotne, mūsu iedzīvotāju darba vietas, novadu ienākumu avots un novadu attīstības priekšnosacījums!
Foto attēli apskatāmi šeit.
Rakstu sagatavoja biedrība “ Ropažu novada uzņēmēji”
valdes priekšsēdētāja Nellija Šlēgelmilha
Pieņemti lēmumi par 10.kārtas projektu iesniegumiem
Biedrība “Ropažu Garkalnes partnerība” ir izvērtējusi un pieņēmusi lēmumu par LAP pasākuma “Atbalsts LEADER vietējai attīstībai (sabiedrības virzīta vietējā attīstība)” 19.2. apakšpasākuma... Lasīt vairāk
“Mājas kafejnīcu dienas” šogad apmeklētājus gaidīs 13. un 14.augustā
Ar saukli “Piena upes ķīseļa krastos” – arī šogad ar šādu saukli startē Mājas kafejnīcu dienas Ropažu un Salaspils novados. 14... Lasīt vairāk
Pie Langstiņu ezera atklāj aktīvās atpūtas inventāra nomas punktu
Jūlija sākumā, pie Langstiņu ezera svinīgi tika atklāts aktīvās atpūtas inventāra nomas punkts. Projekts tapis sadarbībā ar Lauku atbalsta dienestu, Ropažu-Garkalnes... Lasīt vairāk
Tapis pētījums par Lielās Juglas dambi
Sadarbībā ar partnerību “Laukiem Jūrai”, biedrību “Par Lielo Juglu” un SIA “Saldūdens risinājumi”, tapis pētījums “Dambja uz Lielās Juglas upes pie... Lasīt vairāk
Stadiona iela 3, Ropaži (Ūdenstornis)
Sestdienās, Svētdienās – Brīvs
Lai saņemtu biedrības jaunumus, lūdzu, norādiet savu e-pasta adresi un vārdu, uzvārdu zemāk norādītajos laukos.
ROPAŽU GARKALNES PARTNERĪBA © 2022